ΔΕΛΤΙΟ ΤΥΠΟΥ

Αθήνα, 29 Φεβρουαρίου 2024

**ΠΡΟΚΗΡΥΞΗ ΥΠΟΤΡΟΦΙΩΝ**

**Ελληνικής Ένωσης Προστασίας Θαλάσσιου Περιβάλλοντος - HELMEPA**

**Ακαδημαϊκού Έτους 2024-2025**

Η Ελληνική Ένωση Προστασίας Θαλάσσιου Περιβάλλοντος - HELMEPA προκηρύσσει για το Ακαδημαϊκό Έτος 2024-2025, πέντε (5) υποτροφίες για μεταπτυχιακές σπουδές επιπέδου Master’s, πλήρους (full-time) μονοετούς ή διετούς φοίτησης και παρακολούθησης με φυσική παρουσία, σε Πανεπιστήμια στην Ελλάδα ή σε χώρα μέλος της Ευρωπαϊκής Ένωσης ή/και τη Μεγάλη Βρετανία.

Στόχος του προγράμματος υποτροφιών της HELMEPA είναι η δημιουργία στελεχών με στέρεες επιστημονικές βάσεις στους τομείς Ναυτιλίας, Περιβάλλοντος και Εκπαίδευσης, η επιβράβευση της αριστείας ή και η ενίσχυση οικονομικά ασθενέστερων φοιτητών/τριών.

1. Υποτροφία για**Μεταπτυχιακές Ναυτιλιακές Σπουδές, ύψους 15.000€,** **στη μνήμη του Γιώργου Π. Λιβανού**, Ιδρυτή της HELMEPA.
2. Δύο (2) υποτροφίες για**Μεταπτυχιακές Σπουδές Περιβάλλοντος, α) ύψους 15.000€, στη μνήμη του Καπετάν Βασίλη Κ. Κωνσταντακόπουλου**, Επίτιμου Προέδρου της HELMEPA **β)** **ύψους 10.000€ στη μνήμη του Βάσου Χατζηωάννου,** ευγενική χορηγία της οικογένειας.
3. Υποτροφία για **Μεταπτυχιακές Σπουδές σε, Εκπαίδευση για το Περιβάλλον και τη Βιώσιμη Ανάπτυξη, ή Ναυπηγική και Θαλάσσια Μηχανική**, **ύψους 15.000€ στη μνήμη του Σταύρου Νταϊφά**. Η Υποτροφία είναι ευγενική χορηγία της κόρης του, κας Ειρήνης Στ. Νταϊφά, Γενικής Γραμματέως του Διοικητικού Συμβουλίου της HELMEPA.
4. Υποτροφία για**Μεταπτυχιακές Ναυτιλιακές Σπουδές, ύψους 10.000€, στη μνήμη του Νικολάου Σ. Αποστολόπουλου.** Η υποτροφία είναι ευγενική χορηγία της οικογένειας του εκλιπόντος. Προτεραιότητα θα δοθεί στις σπουδές που έχουν σχέση με το Ναυτικό Δίκαιο (Maritime Law) και τις Ναυτασφαλίσεις (Marine Insurance).

**ΑΙΤΗΣΗ ΜΠΟΡΟΥΝ ΝΑ ΥΠΟΒΑΛΟΥΝ**

* Υποψήφιοι μέχρι 32 ετών, οι οποίοι έχουν ολοκληρώσει τις σπουδές τους σε Ελληνικό Ανώτατο Εκπαιδευτικό Ίδρυμα (ΑΕΙ) ή Κολλέγιο ή Ακαδημία Εμπορικού Ναυτικού (ΑΕΝ), με βαθμό πτυχίου 7,5 και άνω.
* Υποψήφιοι που έχουν εξασφαλίσει βεβαίωση αποδοχής σε μεταπτυχιακό πρόγραμμα πλήρους μονοετούς ή διετούς φοίτησης (full time), για το ακαδημαϊκό έτος 2024-2025.

**ΔΙΚΑΙΟΛΟΓΗΤΙΚΑ & ΥΠΟΒΟΛΗ**

Οι ενδιαφερόμενοι θα πρέπει να καταθέσουν την **αίτησή** τους ηλεκτρονικά ([πατήστε εδώ](https://forms.gle/mNrR5zuKws3Rg6MY7)) και να στείλουν τα [απαραίτητα δικαιολογητικά](https://helmepa.gr/images/pdfs/2024-scholarships-dikaiologitika.pdf) μέσω e-mail στο [dkazas@helmepa.gr](mailto:dkazas@helmepa.gr), μέχρι και τις 15.05.2024.

**Για να ενημερωθείτε περαιτέρω δείτε εδώ τις** [Συχνές Ερωτήσεις](https://helmepa.gr/images/pdfs/2024-scholarships-Syxnes-Erotiseis.pdf).



Υπεύθυνη Επικοινωνίας & ΜΜΕ Ευδοκία Γερασίμου [egerasimou@helmepa.gr](mailto:egerasimou@helmepa.gr)

[Instagram](https://www.instagram.com/helmepa_savetheseas/) [LinkedIn](https://www.linkedin.com/company/helmepa-hellenic-marine-environment-protection-association/mycompany/?viewAsMember=true) [Twitter](https://twitter.com/HELMEPA)

[Facebook/HELMEPA](https://www.facebook.com/Helmepa/) [Facebook/HELMEPA Maritime](https://www.facebook.com/helmepa.maritime/)